የአፍሪካ ህብረት የመሪዎች ጉባዔ
ትናንት ኒጀር ላይ በተካሄደው የአፍሪካ ህብረት የመሪዎች ጉባዔ የአህጉሪቱ ቁጥር አንድ ባለግዙፍ ኢኮኖሚ የሆነችው ናይጄሪያ እና ቤኒን የነፃ ንግድ ስምምነቱን የፈረሙ ሲሆን ኤርትራ ብቸኛዋ ስምምነቱን ያልተቀላቀለች ሃገር ሆናለች።ስምምነቱ ከተሳካ የሦስት ነጥብ አራት ትሪሊዮን ዶላር ነፃ ንግድ ቀጣና በመፍጠር የሥራ እና የልማት ዕድሎችን እንደሚከፍት ኤክስፐርቶች ተንብየዋል።ትናንት ዕሁድ ስምምነት የተከናወነው አስራ ሰባት የፈጀ ብርቱ ድርድርና ጭቅጭቅ ከተካሄደ በኋላ ሲሆን እንደኤክፐርቶቹ ትንበያ በአፍሪካ ሃገሮች መካከል የሚካሄደውን የንግድ እንቅስቃሴ በሦስት ዓመት ጊዜ ውስጥ በስድሳ ከመቶ ያሳድገዋል።ይሁን እንጂ አህጉሪቱ አስተማማኝ መንገዶች እና የባቡር መስመሮች እጥረት ወይም ጨርሶ አለመኖርሁከት፡ ሙስና እና ሥር የሰደደ ቢሮክራሲን የመሳሰሉ በርካታ ፈተናዎች የተደቀኑባት መሆኑዋ ይታወቃል።